
Úvod k témam
Tento rok sa pozrieme BEYOND. Prehodnotíme, čo sme si doteraz o Ježišovi mysleli a pomôže nám v tom pohľad Jeho učeníkov. Každý z učeníkov má na Ježiša unikátny pohľad a v Biblii sa sčasti dozvedáme útržky z niektorých príbehov. 

V tohtoročných témach budú 3 špeciálne veci. Prerozprávané biblické príbehy, obrazy a voľnosť tém po piatom večeri. 

Odporúčame, aby študenti, ktorí majú záujem si príbehy prečítať aj v Biblii, vedeli kde ich môžu nájsť. Buď to môže spomenúť rečník alebo to môžeme dať ne slide, či nástenku. Tiež odporúčame, aby každý člen lokálneho tímu mal naštudované biblické príbehy, aby mohol odpovedať na prípadné otázky študentov. Pri prerozprávaní biblických príbehov vždy narážame na ten istý problém - čokoľvek, čo nie je presne spomenuté v Biblii, prináša otázku - ako vieme, že sa to stalo práve takto? Odpoveď je: nevieme. Avšak kládli sme veľký dôraz na to, aby v príbehoch nebolo nič, čo by protirečilo Božiemu Slovu. A veríme, že príbehy podané týmto spôsobom ešte viac motivujú ľudí prečítať si ich v Biblii. Bolo by dobré ak by túto časť čítal "rozprávač" ideálne každý večer ten istý človek. Príbehy môžu byť prezentované aj vo forme scénky.  


Dobrovoľný nápad: Čo sa obrazov týka, na každý z prvých 5 večerov budeme mať jeden obraz a dokopy budú tieto obrazy dávať jeden veľký. Tak ako v tomto videu - https://www.youtube.com/watch?v=p4uJI8RjrT4&t=3565s -  1:02:17

Talky 1-5 sú koncipované tak, aby študenti mali možnosť počuť všetky aspekty evanjelia a v piaty večer výzvu k nasledovaniu Ježiša. 
Ďalší talk nazvaný “Posledný deň” je určený ako posledná téma campu, pretože hovorí najmä o spoločenstve. 
Dva talky pomenované “Extra” hovoria najmä o novom živote a čo to pre nás znamená, keď sme Krista prijali do života. Jeden z nich môže byť použitý aj na After/Goodbye party.

Najlepšou časťou témy sú zvyčajne svedectvá, osobné príbehy a výzva na záver. Ak sa vám niekde hodí svedectvo, isto ho dajte. Svedectvo by malo byť krátkym osobným príbehom, v ktorého centre je Pán Boh. Svedectvo nie je kázanie, poučovanie alebo úvaha.
Výzva na záver by mala byť jasná a presne šitá na mieru vášmu publiku. Spoznaj ľudí, zisti, kde sú a výzvu formuluj tak, aby im bola zrozumiteľná a relevantná.

Night 1
“Beyond my wildest dreams” Matthew 

Ahojte. Volám sa… a keď som mal 5 rokov sníval som o tom, že (príbeh sklamania - detský typ - o tom, ako som chcel byť zmrzlinárom, Spidermenom… čím srandovnejší príbeh, tým lepšie) raz, keď budem veľký, budem slávny futbalista ako Messi. A tak som začal chodiť na tréningy, strednú školu s futbalovou triedou… No, ako som rástol, zisťoval som, že moje schopnosti nestačia ani na 5. Ligu   

Keď som mal 15, sníval som,... (príbeh sklamania - teenagerský typ) - že keď skončím strednú, konečne budem študovať, čo ma baví… že keď sa prvýkrát zaľúbim, že to bude navždy… že moja partia a ja sa budeme stretávať až do dôchodku. No nestalo sa tak, lebo...

Pridať ešte jeden sen o roku 2020 a o tom ako to Pandémia zmenila/zrušila.

A tak, po toľkých sklamaniach, som prestal snívať. Zdá sa, že v živote sa nedejú také úžasné zvraty ako v Star Wars (prípadne iný cool film, čo všetci poznajú).

Podobne sa mohol cítiť Matúš. Aký Matúš? Matúš bol súčasťou dobrej partie. Bolo ich 12 plus ten, čo ich dal dokopy. Ježiš. Bez ohľadu na to, čo veríš o Ježišovi a čo veríš o Biblii, faktom je, že okolo historickej postavy Ježiša naozaj vznikla partia ľudí - 12 apoštolov. Každý z nich má iný príbeh a iný pohľad na ich Majstra. Počas tohto týždňa sa budeme spoločne pozerať, čo je “beyond” their stories.
Vypočujme si teda Matúšov príbeh o tom, ako stretol Ježiša. 
(Matúš mal rád príbehy. 
A to aj napriek svojej nepoetickej, pre jeho susedov priam až politicky nekorektnej robote. Keď sedel vo svojej drevenej búdke, mal veľa času. Samozrejme, vtedy keď sa nenahrnuli ľudia a nemusel vyberať clo. Pozoroval ich, ako prichádzali z kafarnaumského prístavu, zberal od nich peniaze a bez hlbšieho premýšľania či morálnych zábran od nich bral zlaté mince navyše a nechal sa podplácať. Byť colníkom bola len robota, príležitosť zarobiť. Aspoň to si vravel.
Keby tak mohol robiť čokoľvek, rozmýšľal, že by raz možno rád napísal knihu aj on sám. 
Ale potreboval dobrý príbeh. Skutočný príbeh. Práve nad tým premýšľal, keď zbadal muža kráčajúceho od prístavu. Poznal Ho. Z videnia a počutia. Všade, kde sa pohol, Ho nasledovali ľudia, prekvapenia a škandály. Zvedavo sa vyklonil zo svojej búdky.
Muž sa naňho usmial.
Matúš sa usmial naspäť.
Muž sa zahľadel do diaľky.
Matuš čakal … niečo. Prinajmenšom kázeň, prinajväčšom zázrak.
Muž povedal: “Nasleduj ma!”
Matúš čakal niečo ... filozofickejšie? Menej jasné?
Pozrel sa na mešec vo svojej búdke. Ten oficiálny, aj ten pod stoličkou. Pozrel sa aj do tváre Muža, ktorý stál pred ním. Jedno vedel. Nedalo sa Mu povedať nie.
Vstal, nechal mešce, oba dva, drevenú búdku a pozval Muža k sebe na večeru.
 
Po ceste premýšľal, či sa mu uňho bude páčiť – predsa len – jeho kamoši neboli veľmi vyberaná spoločnosť. Ale čo si bude klamať, boli ako on. Drobní podvodníci, oportunisti, snílkovia pritlačení realitou, ktorí kradli, kde sa dalo.
No Matúš si prekvapene pomyslel, že večer sa vyvíja celkom dobre. No keď prinášal z komory ďalší chlieb, počul, že tí čo prišli s Mužom, si šepkali: „...spodina...ďalšia spodina...ťahá nás so sebou k ľuďom, ktorých by som na ulici opľul...“ Srdce sa mu prepadlo, až do žalúdka.
Muž sedel na opačnej strane izby, nemohol to šepkanie počuť a cez celú miestnosť sa na Matúša usmial. Potom vstal a možno aj príliš nahlas povedal: „Prišiel som za tými, ktorí ma potrebujú. Načo som zdravým a dobrým ľuďom? Prišiel som kvôli chorým. A nespravodlivým.“
Matúš v rukách stískal bochník chleba a chveli sa mu pery.
Ešte netušil, že táto veta sa dostane do jeho knihy a pred ním je najväčší príbeh, aký bol kedy napísaný. Život, ktorý prekoná jeho najodvážnejšie sny.
 
(poznámka: Matúš nakoniec napísal svoju knihu. Považuje sa za umelecky hodnotné, dialógovo najlepšie vystavané svedectvo o Ježišovi a spolu s ďalšími 65 knihami tvorí bestseller celé tisícročia.)


Matúš tiež prišiel o svoje sny. Snáď nikto v tej dobe nesníval, že sa stane colníkom. Tak ako nikto dnes nesníva, že sa stane sudcom, ktorého jasne usvedčia z korupcie. V momente, keď začína jeho príbeh, v Matúšovom živote nie sú nejaké svetlé vyhliadky na to, čo ho čaká v budúcnosti.

A možno sa dnes cítiš aj ty podobne. Možno si sklamaný z toho, že tvoj život sa nevyvíja tak, ako by si chcel. Možno si sklamaný zo situácie vo svojej rodine. Možno si mal predstavu ako by tento rok vyzeral, ale nakoniec sa to tak vôbec nestalo (škola online) . Možno sa na teba vykašľali kamaráti. Možno si na mieste, kde sa ti zdá, že sa už sa to nedá napraviť. 
Ak je niečo z toho pre teba pravda, chcem ti povedať, že nie si sám. Matúš sa tak cítil, ja sa tak často cítim a som presvedčený, že väčšina ľudí z tejto miestnosti sa tak niekedy cíti.

No ako sme počuli v príbehu, v Matúšovom živote sa niečo stalo. Niečo, čo bolo “beyond his wildest dreams”. Niekto sa pri ňom zastavil. Niekto nehľadel na jeho minulosť a dal mu novú šancu. Niekto ho zobral do partie.  

V mojom živote sa stalo toto… (svedectvo, ktoré súvisí so SUMMER CAMP - príbeh o tom, ako som stratil v živote nádej… ale keď som prišiel na camp bolo to beyond my wildest dreams).

Tam, kde sa objaví Ježiš, začnú sa diať veci, ktoré sú “beyond our wildest dreams”. 
Chcel by som ťa poprosiť o jednu vec. Aby si dal tomu šancu. Aby si dovolil ľuďom tu na campe, aby ťa mohli spoznať. Veríme, že tento camp môže byť miestom, kde sa budeš cítiť prijatý, taký aký si. Veríme, že tento týždeň môže byť časom, keď nájdeš odpovede na najhlbšie otázky, aké máš. A dúfame, že keď sa tento týždeň skončí, povieš si, že to bolo “beyond your wildest dreams”.

Night 2
“Beyond reach?” Thomas

Moderátor (M)
2-3 hostia - skeptik, niekto rozhľadený vo svete fake news

M: Dnes budeme hovoriť o pravde a o tom, či je “beyond our reach”. Náš slovník sa už nezaobíde bez slov ako fake news aleho hoax. Napríklad... (môžete aj na projekcii vysvietiť nedávny prípad fake news) Ako vedieť, čo je pravda? A dá sa táto pravda spoznať alebo je “beyond reach?” Budeme o tom dnes diskutovať. Ale ešte predtým si vypočujeme príbeh ďalšieho apoštola Tomáša. A prečo sa dostal do našej diskusie? Pretože sa tiež v jednom momente musel rozhodnúť, čomu bude veriť. Nech sa páči, Tomášov príbeh. 
(Tomáš bol na svojich priateľov trochu naštvaný.
Všetci sa báli, aj on sa bál a predsa jeho poslali do mesta po zásoby. Vracal sa nazad vedľajšími uličkami, pretože byť Jeho priateľom a nasledovníkom bolo v tieto dni nielen nepohodlné, ale priam nebezpečné. Štyrikrát zaklopal, rytmom ako sa dohodli, ale nestihol signál ani dokončil a dvere sa rozleteli. Dovnútra ho stiahli naraz asi štyri páry rúk.
OK, tak zrazu veľmi opatrní nie sú, veď som kľudne mohol byť nepriateľ, pomyslel si Tomáš a očami prechádzal po tvárach svojich kamarátov, ktorí rozprávali jeden cez druhého, tak že rozumel len útržky: „...bol tu!...vravím ti...videl som...Majster...normálne sa pozdravil ako zvykol...že Pokoj vám...bol to On...“ Tomáš si postupne pospájal, čo sa stalo.
Jeho kritické myslenie to však úplne odmietalo prijať. On tam bol – videl ako Ho mučili, videl, že to neprežil, s Ním odišla nádej na zmenu. A títo tu sa tvária, akoby si to nepamätali.
Pomaly si sadol a pokrútil hlavou: „Sorry, bratia. Ale kým neuvidím diery po klincoch, nepresvedčíte ma. Možno by ste mali výjsť trochu von – na čerstvý vzduch, na slnko. Mám pocit, že nikomu táto izolácia neprospieva.“
 
Prešlo niečo vyše týždňa a napriek odstupu času a čerstvému  vzduchu si Tomášovi priatelia stáli za svojou verziou toho, čo sa stalo, keď bol Tomáš v meste. Nedalo mu to. Veľa nad tým premýšľal a došiel k záveru, že to jednoducho nie je možné. Chcel mať vieru ako oni, ale nevedel to. Bol proste nohami pevne na zemi, pragmatik, ktorý musí... niekde uprostred tejto myšlienky zmeravel, pretože sa za ním ozval hlas. Nebol nejako dunivý či výnimočný, bol mu však veľmi blízky. Miloval ten hlas, miloval toho, komu ten hlas patril. Myslel si, bol si istý, že ten hlas už nikdy počuť nebude.
„Pokoj ti, Tomáš.“
Skoro odpadol.
Pomaly sa otočil a Ježiš mu už podával ruku a ťahal ju k ranám po klincoch a diere v boku. Tomáš by prisahal, že sa pritom Ježiš trochu usmieval, akoby si myslel: „Tak? Keď len to treba, aby si uveril, dotkni sa!“
Nahlas povedal: „Už nebuď neveriaci, ale ver, Tomáš!“
Len Ježiš to vedel spraviť. Že sa Tomáš za svoj posledný týždeň vôbec necítil tak, že failol (fejlol), že neveril. Jeho srdce bilo ako šialené a strašne sa tešil.
Chcel aj skákať aj si kľaknuť naraz a tak len zostal v takej čudnej medzipóze stáť a zašepkal: „Pán môj a Boh môj!“
Ježiš sa neprestával na neho usmievať. Pomaly sa nadýchol, akoby chcel niečo dodať. Zamyslene povedal: „Ale koľkí nebudú mať šancu dotknúť sa ma, ako si mohol ty, Tomáš. Ja si budem strašne vážiť, ak aj napriek tomu uveria. Budú za to blahoslavení!“
 
(pozn: Nie je celkom fér, že Tomáš dostal za túto situáciu navždy nálepku neveriaci Tomáš. Pretože keď v ten deň Ježiš presvedčil jeho pragmatické srdce, zvyšok života strávil tým, že niesol príbeh o Ňom na východ od svojej krajiny. Kresťanská tradícia vraví, že došiel až na miesta dnešnej Indie a kvôli Ježišovi ho nakoniec aj zavraždili.)
 

Teraz mi dovoľte, aby som medzi nami privítal našich dnešých hostí...

M: Na úvod vás poprosím, aby ste sa predstavili a môžete nám aj povedať, prečo je téma “fake news” a pravdy pre vás dôležitá.

M: Je niečo čomu ste verili a zistili ste, že to nie je pravda?

M: Keď k vám príde nejaká informácia, ako viete, či jej veriť?

M: Prečo sa podľa vás šíria fake news?

M: Vráťme sa trochu k príbehu, ktorý sme počuli ešte v úvode. (opísať, čo sa udialo). Dokážete sa vcítiť do Tomášovej reakcie? Ako by ste reagovali vy?

M: Čo vás v živote presvedčilo o tom, že Ježiš nie je fake news?

Moderátor: Ďakujeme našim hosťom… a ďakujeme vám za pozornosť. 
Okolo nás je mnoho fake news, napr…
Myslieť kriticky a neprijímať všetky informácie je veľmi dôležité. Niekedy máme z kresťanstva pocit, že ho musíme prijímať nekriticky. Že sa nemôžeme pýtať, že nemôžeme pochybovať. V dnešnom príbehu sme však počuli, že Ježiš nemal problém s Tomášovými otázkami a pochybnosťami. Postavil sa im zoči-voči. Ako ten, ktorý sa nebojí pravdy, pretože vie, že tá stojí na jeho strane. Poznať Ježiša nie je mimo náš dosah (beyond our reach). On sa dá nájsť tým, čo ho hľadajú. Preto sa pýtaj, hľadaj, pochybuj… Na tomto campe máš na to priestor.

Príbeh alebo skúsenosť ako Covid ti pomohol pýtať sa otázky o Bohu (strata rodinného člena, bolesť, choroba, smrť,...). 



Night 3
“Beyond repair?” Peter

Učeník, na ktorého sa pozrieme dnes sa volal Peter. Je asi najznámejší zo všetkých apoštolov, v Biblii je o ňom mnoho príbehov. Peter, podobne ako Tomáš, o ktorom sme počuli včera, po Ježišovej smrti nebojácne hlásal dobrú správu. Stal sa misionárom, ktorý dokonca zomrel mučeníckou smrťou, aby zostal verný Ježišovi. Poznáme ho ako hrdinu. No pravda je taká, že v Petrovom živote nastalo pár momentov, kedy si ani on sám, ani nikto iný z učeníkov nemysleli, že z Petra niečo bude. (That he is beyond repair)
Nech sa páči, Petrov príbeh.

(Všade dookola bol hluk, nejakí ľudia pokrikovali, sácali do seba, aby sa dostali bližšie. 
Všetci chceli vidieť, ako to s tým Mužom dopadne. Na ich chvoste sa nerozhodne približoval Peter, zúfalo pozorujúc, čo sa deje. Vyzeral, že zvažuje, čo robiť. Cez hlavu mal prehodený plášť. Ježiša odviedli do budovy a dav sa začal rozchádzať. Na dvore zostalo len pár ľudí, ktorí sa tisli k ohňu. Peter by bol najradšej neviditeľný. Nerozumel ničomu, čo sa dialo. Spomínal, ako ho Ježiš zavolal a on kráčal po vode – aj keď len chvíľku. Premýšľal nad všetkým, čo mu povedal, keď v tom na sebe zachytil niečí pohľad. 
Slúžka niečo šepkala žene vedľa seba a potom sa odvážila povedať aj nahlas: „Ja ťa poznám, ty si jeden z Jeho kumpánov. Všade kde bol On, bol si aj ty.“
Peter totálne spanikáril a zakašľal: „Určite sa mýliš.“ Povedal to neisto a kapucňu si stiahol viac do tváre. No muž, čo sedel vedľa neho sa naňho so záujmom zahľadel: „Tiež sa mi zdá. Vyzeráš ako jeden z nich.“
Peter vstal a cúval do tieňa: „Prečo na mňa útočíte, veď ja Ho nepoznám!“
Celá pozornosť dvora bola zrazu upriamená na Petra, ktorý sa potil a srdce mu bilo ako šialené. Niekto z davu poznamenal: „Ale ty aj rozprávaš ako oni. Určite nie si z Jeruzalema. Musíš patriť k Nemu.“
Peter rozhodil ruky a vehementne sa ohradil: „Musí byť každý Galilejčan obvinený z toho, že Ho pozná? Vravím vám, ja...“
No Petra si zrazu nikto nevšímal, pozornosť všetkých sa otočila k trom podnetom, ktoré sa odohrali v tej istej chvíli.
Ježiša práve prevádzali cez nádvorie a každý si Ho chcel dobre obzrieť, vedľa na dvore kikiríkal kohút ako šialený a za stromami začalo vychádzať oranžové slnko.
Ježiš si nevšímal nikoho, pozeral pomedzi ľudí, akoby jediný, koho videl, bol Peter. Nemračil sa, ani sa neusmial. Len sa naňho díval.
Peter pred Jeho pohľadom cúval z dvora von, na ulici sa otočil a rozbehol sa preč.
Ku kohútovi sa postupne pridávali aj ostatné, Peter na svojej pokožke cítil vychádzajúce slnko a po lícach sa mu rinuli slzy, ako nikdy predtým.

Pozn: Ježiš túto situáciu Petrovi opísal predtým, ako sa stala. Zároveň mu však aj povedal, že sa stane skalou, na ktorej založí budúcnosť cirkvi. Ježiš sa nemýlil ani v jednom, ani v druhom.)

Peter bol mužom obrovskej viery. Ale bol tiež hriešny.
Nič dobré čo neskôr urobil, nedokázalo vymazať jeho nesprávne a sebecké rozhodnutia.

My sme v tomto podobní ako Peter.
(Vizuál špinavé šaty ideálne biele… obliekaš na nich čisté)
Môžeme si to predstaviť takto…
Vždy, keď sa odkloníme od Božieho zámeru s nami, zašpiníme si naše oblečenie. Biblia neposlušnosť voči Pánu Bohu nazýva hriechom a už Adam s Evou nám ukázali, ako taká neposlušnosť vyzerá. Mohli jesť zo všetkých stromov záhrady okrem jedného. No, aj tento jediný zákaz porušili. V tvojom živote môže hriech vyzerať inak…
(tu by mal rečník vymenovať relevantné hriechy pre svoje publikum a vždy zašpiniť čisté oblečenie - pôvodne biele. Niektoré z hriechov môžu vyzerať ako blato, iné môžu vyzerať krajšie - rúž, jedlo...)
Možno ohováraš svojich spolužiakov, možno závidíš, možno nevieš odpustiť, možno…
Akúkoľvek podobu hriech v tvojom živote má, jedno je isté. Je tam. Zašpinil ti oblečenie. (metaforicky). A oddeľuje ťa od Pána Boha. A to je ten skutočný problém - kvôli nášmu hriechu nemáme s Pánom Bohom vzťah. On je svätý a záleží mu na nás, my však od Neho utekáme preč celí zafúľaní.

Keď sa nachádzame v tomto stave, je pre nás prirodzené, že by sme to chceli nejako vyriešiť. Zbaviť sa našich hriechov. Urobiť niečo, čo to vyrovná. A tak začneme… chodiť do kostola, byť milší k rodičom,...
Ale všetky tieto naše snahy sa len snažia prekryť to, čo v našom živote je… (oblečie čisté oblečenie na špinavé).
Žiaden dobrý skutok nedokáže zmeniť tie zlé, ktoré sme urobili. Presne tak to bolo aj v Petrovom živote. 
Znamená to teda, že sme Beyond repair? Stratili sme spoločenstvo s Pánom Bohom a nevieme urobiť nič pre to, aby sme s Ním opäť mohli byť? Je to beznádejné?
Áno, aj nie.
Nie je to beznádejné. Ale my nevieme nič urobiť pre to, aby to bolo inak.

Potrebujeme pomoc. Tak ako Peter, keď sa topil. Nevieme to zmeniť sami. Potrebujeme Ježiša. Bez Neho sme stratení a beyond repair, bez ohľadu na to, koľkými dobrými skutkami sa to snažíme vyvážiť. Pretože len On nám dokáže vziať staré šaty a obliecť nové. V Biblii sa píše - Preto ak je niekto v Kristovi, je novým stvorením. Staré veci pominuli, nastali nové. 2.Kor.5,17 A o tom ako to vyzerá sa viac dozvieme pozajtra. Dovtedy však nezabudni. Tam, kde vstúpi Ježiš, nikto nie je Beyond repair.  



Night 4
“Beyond measure” Sinful woman

Dnešný večer bude zložený z viacerých svedectiev. Odporúčanie je 3-4, aj Slováci, aj Američania.
Posledné svedectvo bude príbeh ženy hriešnice.

Úvod
Dnes večer budeme hovoriť o téme “Beyond measure”. (tu by mal dať rečník nejaké premostenie s tým, čo sme zažili cez deň. Napr. Budeme hovoriť o tom, že niekedy dostaneme omnoho viac ako si zaslúžime. Pamätáte si, ako sme počas dnešnej iniciatívy vyhrali celý poklad, aj keď sme nemali najviac bodov?)
Dnes budeme počuť 3 príbehy o tom, ako ľudia zažili niečo, čo bolo “Beyond measure”

3 svedectvá

1. Svedectvo - odpustenie, ktoré som si nezaslúžil (môže byť aj medzi ľuďmi)

2. Svedectvo - moment, kedy som si uvedomil, že Ježiš ma miluje, bez ohľadu na to, čo som urobil

3. Svedectvo - žena hriešnica 
(Vietor jej fúkal do hustých havraních vlasov, mala krásnu, ale tvrdú tvár. Stála pred domom oblečená v drahých šatách a v ruke zvierala guľovitú nádobu z alabastru. Snažila sa vyzerať najlepšie, ako sa dalo, aby vyvážila to, ako sa cíti. Všetci totiž veľmi dobre vedeli, ako si to všetko mohla zadovážiť. Jej hriech ani nepomenovali, volali ju len hriešnica. O takých veciach slušní ľudia nerozprávajú. Za iných okolností by sa domom vplyvných náboženských vodcov ako tento zďaleka vyhýbala. V ich očiach bola prachom a špinou. No dnes tu bol On. Muž o ktorom toľko počula, ale nikdy sa nedostala bližšie ako na koniec dlhého zástupu. Pevnejšie zovrela v rukách nádobu, zdvihla bradu a vošla do nádvoria.
Našťastie to vyzeralo tak, že nebola jediná, ktorá dostala tento nápad. Pomaly sa predierala cez hlúčiky ľudí a bila sa v nej hanba s túžbou. Vedela, že viacej šancí už v živote nedostane. Buď dnes alebo nikdy.
Podišla bližšie a videla Ježiša sedieť vedľa domáceho pána. Spoločnosť bola dôstojná a vážna. Pozerala sa na Ježišovu tvár a predsa sa jej zdalo, akoby nejako vytrčal. Na jednej strane to myslel rovnako vážne ako všetci tí náboženskí vodcovia okolo neho, no na druhej strane, Jeho tvár nebola tvrdá. A prísna. A horká. A pripravená trestať. Bolo to ťažké vysvetliť, ale žene sa zdalo, že je pripravený objať každého, odpustiť, pochopiť, milovať.
A v tej chvíli sa našla na kolenách, akákoľvek hrdosť a vina sa roztápala pod Jeho pohľadom. Plakala, svoje slzy používala ako vodu na umytie Jeho nôh. Miešala ich s drahým olejom, ktorý liala z alabastrovej nádoby a havraními vlasmi Mu ich utierala. Celá sa triasla a bála sa dvihnúť zrak.
Hostiteľ si v tej chvíli pomyslel: „Keby si vedel, akú má tá žena povesť, nesedel by si takto pokojne. A hlavne, nemal by si to vedieť, keď o sebe tvrdíš, že si prorok?“ Ježiš sa mu pozrel priamo do očí: „Šimon, myslíš, že vďačnejší je človek, ktorému sa odpustí 500 alebo 50 denárov?“
Šimon zajachtal, veď si to celé len pomyslel, aspoň ... nie nie, určite si to len pomyslel. Či?
„Myslím, že ten, čo mu odpustili viac, bude vďačnejší,“ odpovedal potichu.
„Aj ja si to myslím,“ povedal Ježiš. „Vieš, keď som prišiel, neumyl si mi nohy, ale ona ich umyla slzami, utrela vlasmi. Pre istotu si držíš odstup, ani si ma neobjal, ale ona mi neprestala bozkávať nohy. A ja jej odpúšťam všetky chyby a zlo a vieš prečo? Lebo miluje. Odpúšťam jej veľa lebo veľa miluje.“
Žena dvihla zrak, ale cez slzy ani poriadne nevidela. Ježiš sa na ňu usmieval a podával jej ruku: „Všetko je odpustené, zabudnuté, môžeš ísť v pokoji. Lebo máš vieru...“
Keď odchádzala, v dave to len tak šumelo: „Ale to si predsa nemôže dovoliť...kto už len dal Jemu právo odpúšťať...no to je priveľa...a takej žene...“
Nič z tých rečí sa jej nemohlo dotknúť. To, čo povedal Ježiš, len na tom záleží.
Jej srdce bolo také ľahké, že mala pocit, že vzlietne.)
 

Záver
Všetci dnešní rečníci - Janka, Bryan a žena hriešnica zažili ako ich Pán Boh miluje. Aj napriek tomu, čo si o sebe mysleli oni. Alebo napriek tomu, čo už urobili, či sa len chystali urobiť.
Božia láska je presne taká. Beyond measure. Nedokážeme ju pochopiť. Ale môžeme ju zažívať. Tak nech sa nachádzaš vo svojom živote kdekoľvek, môžeš mať istotu, že Pán Boh ťa miluje “Beyond measure”.

Night 5
“Beyond the grave” John

Už sme takmer na konci nášho campu. Spoznali sme už niekoľkých učeníkov. Matúša, ktorého Ježiš zobral do partie a ukázal mu, že má hodnotu. Tomáša, ktorý mal mnoho otázok a pochybností, ale nakoniec spoznal pravdu. Petra, ktorý bol plný protikladov - hrdina viery, zároveň hriešny ako my všetci. A nakoniec ženu, ktorá zažila lásku presahujúcu všetko ostatné, čo doteraz poznala.
Dnes nás čaká príbeh Jána
(1. Časť príbehu
Hovorí sa, že pred smrťou človeku prebehne pred očami celý život. Môže sa ale stať, že ti prebehne pred očami život, keď zomiera niekto iný?
Ján si prial, aby mohol byť v tej chvíli radšej hocikde inde.
Tienil si oči pred slnkom, v náručí zvieral staršiu ženu a zťažka dýchal.
Videl, ako Ho bičujú a spomínal, ako sa spolu pri ohni smiali, predtým ako vošli do Jeruzalema. Počul Ho kričať od bolesti a spomínal, ako ho zavolal, aby sa pridal aj s bratom do ich partie.  Pozoroval, ako sa mu vojaci a dav vysmievajú a pamätal na to, ako sa Ježiš oňho (ako o najmladšieho) staral a vysvetľoval mu veci. Bolo mu strašne ťažko. Ustúpil do tieňa, pretože mal pocit, akoby mu Ježiš chcel niečo povedať. Hlas mal slabý, ale pozeral mu priamo do očí: „Ján, postaraj sa o ňu. Nech ti je ako matka, dobre?“ Potom sa usmial na ženu: „Bude tvoj syn.“ Ján prikývol a od toho dňa sa o Máriu staral.)

Ján vidí ako jeho Majster a Kráľ visí na kríži. Vidí, že všetci jeho nasledovníci ho opustili. Prehodnocuje všetko, čo doteraz zažil. Ako stretli Matúša a stali sa z nich priatelia. Ako Peter chodil po vode a začal sa topiť. Zažil ako s Judášom jedia večeru v Ježišovej prítomnosti. A teraz je všetkému koniec. 

Už sa ti niekedy stalo, že si si myslel, že máš všetky informácie a urobil si si názor… A potom si zistil, že to bolo celé úplne inak?
Svedectvo

Niekedy stačí ten posledný kúsok skladačky a všetko začne dávať zmysel. Pre Jána bolo tým posledným kúskom nedeľné ráno
(2. Časť príbehu
Prestrih. O 3 dni neskôr.
Ján nevedel, kde mu hlava stojí. Sťahoval Máriu k sebe, z bývalej partie zostala len skupinka roztrasených mužov, mal pocit, že nič už nebude ako predtým. V tom do izby vbehla Mária Magdaléna a snažila sa chytiť dych. Kútikom oka zachytil jej tvár a hneď spozornel. Nebola len rozrušená alebo vystrašená, v jej tvári bolo tak veľa otáznikov, až spozornel.
„Magdaléna, čo je?“
„Nie je tam! Sú tam len plachty! Ani kameň nie je na mieste... Ja neviem, či...“
Ján s Petrom sa rýchlo pozreli na seba, s buchotom otvorili dvere a rozbehli sa von.
„...ho niekto neukradol,“ dokončila Mária Magdaléna ticho, nadýchla sa a vybehla za nimi.

Ján sa zastavil pred hrobom, Peter vbehol rovno dnu. Videli plachty, nevideli Ježiša. Ticho na seba s Petrom pozerali a snažili sa pochopiť, čo sa stalo. Ján si nebol celkom istý či tomu rozumie správne, ale cítil, že ťažoba a pocit tmy, ktorý mu 3 dni sedel na prsiach, ustupoval. Namiesto nich v ňom rástla viera.
 
Pozn: Niežeby na tom záležalo, ale Ján dobehol k hrobu ako prvý.)

Nedeľné ráno zmenilo Jánovi život. Zo zúfalstva Veľkého piatku do víťazstva Veľkonočného rána. Na to, aby videl celý obraz, potreboval všetky kúsky. Dobrá správa o Ježišovi má tiež niekoľko takých kúskov. (pri každom kúsku dávame dokopy obrazy z jednotlivých dní)

1. Boh je reálny a dá sa nájsť tým, čo ho hľadajú. (príbeh o Tomášovi)
2. Boh ma stvoril a chce so mnou mať vzťah (príbeh o Matúšovi)
3. Ja sa rozhodujem neposlúchať Boha a môj hriech ma od neho oddeľuje. A akokoľvek sa snažím to zmeniť mojimi dobrými skutkami a chodením do kostola, neviem to zmeniť. (príbeh o Petrovi)
4. Boh ma napriek mojej neposlušnosti miluje (príbeh o žene hriešnici)
5. A posiela svojho syna, ktorý zomiera, aby sa som nemusel zomrieť. A vstáva z mŕtvych a poráža smrť, aby ja som mal život.

A toto je posledný kúsok, bez ktorého by evanjelium nemalo zmysel.
Bez Ježiša je náboženstvo úplne zbytočné. Bez Ježiša náboženstvo znamená, že sa môžem snažiť ako veľmi chcem - dobré známky, poslúchať rodičov, byť dobrý človek, pomáhať starým, chodiť do kostola, na spoveď… A nič z toho ma neposunie ani o milimeter bližšie k večnému životu.
Bez Ježiša je cirkev len spolkom, ktorý odsudzuje ostatných, kým najväčšie zlo pácha za zatvorenými dverami.
Bez Ježiša je kresťanstvo len o zákazoch a obmedzeniach.
Bez Ježiša nemôžeš vedieť, ako obstojíš na poslednom súde a čo ťa čaká, keď raz tento život skončí.

No keď do našej skladačky pribudne posledný kúsok - Ježiš, všetko odrazu dáva zmysel.
Ježiš ti ukazuje, aký Boh skutočne je. Ukazuje ti, ako s Ním mať vzťah.
Napĺňa tvoj život pokojom, láskou a odpustením tak, že to už nemusíš hľadať inde.
Berie na kríži miesto, ktoré malo patriť tebe. Zomiera za každý tvoj hriech.
Prináša Ti istotu, že môžeš vedieť, čo ťa čaká po smrti. 

Keď toto Ján pochopil, zmenilo mu to život.
Keď som to ja pred 7 rokmi počul prvýkrát a prijal, že Ježiš je jediná cesta, zmenilo to môj život. (priestor na svedectvo)

Dnes ti chceme dať príležitosť premýšľať nad tým, aký máš obraz o kresťanstve. Je centrom Ježiš a jeho smrť a vzkriesenie? Dnes máš príležitosť povedať Ježišovi svoje áno a začať nový život.  
Teraz budete postupne odchádzať von na e-night/labyrinth/prayer walk. Bude vás čakať niekoľko stanovíšť, kde budete môcť premýšľať nad všetkým, čo ste dnes, ale aj ostatné večery počuli. Prosíme, buďte v tichosti, každý sám. Ak by ste mali akékoľvek otázky, môžete sa opýtať ktoréhokoľvek vedúceho.


Last Night/Day
“Beyond fishing” Jesus
Vitajte na poslednej téme nášho campu. Tá bude špeciálna tým, že sme dnes nebudeme počuť príbeh z pohľadu jedného z učeníkov, ale samotného Ježiša.
(Keby ich tak niekto pozoroval, musel by z nich byť zmätený. Sedem mužov posedávajúcich na brehu jazera. Väčšina z nich bola kedysi rybármi a teraz … kým boli teraz?
Peter sa rázne postavil: „Viete čo? Ja idem na ryby.“
Ostatní sa nepresvedčene pridali: „Tak ideme s tebou. Čo tu budeme...“
Celú noc sedeli v člne, ale nič sa veľmi nedialo. Každý bol akýsi bez nálady. Nikto nerozprával, kým nezačalo svitať. Ján unavene zazíval a zahľadel sa breh.
A tam v šere videl stáť muža a zdiaľky počuli Jeho hlas: „Nemáte niečo zjesť?“
Niekto z lode zvedavo odpovedal: „No, ani veľmi nemáme. Nič sme nechytili.
Hlas z brehu povedal: „Skúste to napravo. Tam by ste mali niečo nájsť.“
Muži v lodi sa na seba zvedavo pozreli, Peter pokrčil plecami, sieť prehodili a v momente sa išla takmer pretrhnúť. Ryby sa v sieti prehadzovali a leskli sa na rannom slnku.
„To by na raňajky mohlo stačiť,“ dychčal Ján, keď sa snažil pritiahnuť sieť bližšie. V tom sa zarazil a sieť mu takmer vypadla z rúk. Na tvári sa mu rozlievalo poznanie: „To je On! Pán,“ zašepkal.
Peter sa naňho nechápavo pozrel, ale len na sekundu, na tvári sa mu Jánovo poznanie menilo na istotu, pustil sieť a skočil do vody, tak ako bol, holý. Brodil sa k brehu, kým ostatní pritiahli loď aj s plnou sieťou rýb.
Peter pozeral do tváre Muža, ktorý zaujato varil raňajky – bol tam chlieb a pečená ryba rozvoniavala. Usmial sa na Petra: „Prines nejaké ďalšie.“
Všetci sa ostýchavo usmievali a báli sa spýtať: „Si to ty?“
Ježiš sa na nich usmieval nazad a podal im jedlo.)

Ježiš si vybral skupinu týchto 12 učeníkov s nejakým zámerom. Už na začiatku ich spoločných 3 rokov ich pozval do toho, aby sa z obyčajných rybárov stali rybármi ľudí. Asi nerozumeli tomu, čo to znamená, ale všetko zanechali, nasledovali ho a 3 roky sa učili, čo to znamená byť rybárom ľudí. Sledovali ako Ježiš uzdravuje, ako presviedča učiteľov zákona, že Bohu záleží viac na našom srdci ako na našich skutkoch. Videli ako prijíma a miluje tých na okraji a učili sa zvestovať príchod Božieho kráľovstva.

Všetko sa vyvíjalo dobre, až kým neprišla prvá kríza. Ježiša ukrižovali a učeníci zrazu nevedia bez svojho Majstra, čo robiť a kam ísť.
Preto sa vracajú k tomu, čo je pre nich najprirodzenejšie. Rybárčenie.
Na campe sme zažili úžasné veci, spoznali nových priateľov, niektorí z vás urobili rozhodnutie nasledovať Ježiša. Na campe sa máme dobre a všetko ide jednoducho. Ale čo sa stane, keď sa vrátime domov?
Chcela by som pozvať …, ktorý nám rozpovie, aké to bolo pre neho, vrátiť sa po prvom campe domov.

Svedectvo

Každý jeden z nás si prešiel niečím podobným. A u každého jedného z nás, kľúčovú úlohu v nasledovaní Ježiša zohrávalo spoločenstvo.

Čo je to vlastne spoločenstvo? Čo môžem od spoločenstva očakávať? A čo naopak nemám v spoločenstve hľadať?
 (Tu môžete buď použiť powerpoint alebo bielu tabuľu, aby mali tie body pred očami)
 Jednotlivé body sú vlastne protiklady - odporúčala by som ich dať vždy do kontrastu. 
Napr. mnohí majú od spoločenstva očakávanie, že tam stretnú ľudí rovnakých ako oni. Že to budú ľudia, ktorí pozerajú tie isté veci, majú radi futbal,... No realita je taká, že spoločenstvo nie je miesto, kde nájdeš ľudí s rovnakým hobby, je to miesto, kde nájdeš ľudí, ktorých spája Kristus. Takto postupne prejdite všetky 4 body - ak máte k niektorému krátky osobný príbeh, to by bolo super.)

Očakávania
1. Skupina rovnakých ľudí
2. Skupina dokonalých ľudí
3. Miesto, kde som ja v centre
4. Miesto, kde sa mi vždy bude chcieť prísť

Realita
1. Ľudia, ktorých spája Kristus
2. Ľudia, ktorí sa učia milovať a odpúšťať ako Ježiš
3. Miesto, kde je Kristus v centre a ty môžeš rásť
4. Vyžaduje si tvoj záväzok

Vizuál (poznámka - vizuál je vždy nedokonalým obrazom toho, čo sa snažíme povedať… aj tieto navrhnuté vizuály majú logické medzery, preto ponúkam 3. Môžete si vybrať ten, ktorý vám najviac vyhovuje. Alebo aj žiaden)
Mozaika (každý kúsok je iný, každý kúsok je zlomený, spája ich lepidlo-Kristus, každý kúsok tam má svoje miesto, spolu vytvárajú krásny obraz)
Rozbitá váza (každý kúsok je iný, každý kúsok je zlomený, spája ich lepidlo-Kristus, každý kúsok tam má svoje miesto)
Puzzle (každý kúsok je iný, nie sú to dokonalé štvorce - jeden vypĺňa medzery druhého, spája ich lepidlo - Kristus, sám kúsok nedokáže vytvoriť celý obraz)

Ježiš všetko toto vedel a preto dal učeníkov dokopy. Boli rôzni, boli hriešni, nie vždy sa im chcelo byť spolu. Ale počas toho času ako chodili spolu za Ježišom sa menili, až dnes máme pocit, že boli nerozlučiteľná partia. Z rybárov, colníkov, učiteľov zákona… sa stali nasledovníkmi Krista, spoločenstvom, cirkvou.

Tento camp sa končí a ak by sme sa mali rozlúčiť. Ale nemusíme, pretože my ako spoločenstvo sa stretávame aj počas školského roka. Teraz by som chcel pozvať Lucku, aby nám prišla povedať viac o follow-upoch. Ale ešte predtým nezabudnite 2 dôležité veci
· Spoločenstvo je kľúčové (ukázať na vizuál - mozaika, váza, puzzle)
· Aj keď sa vrátiš k “starému životu” Ježiš ti ponúka vždy druhú šancu


EXTRA
“Beyond words” Mary Magdalene

Mária Magdaléna je asi najznámejšou ženou Novej zmluvy. Niektoré veci, ktoré sme o nej počuli však nie sú celkom pravdou.
Poďme si spoločne urobiť taký malý kvíz o Márii Magdaléne.
1. Bola pri tom, keď Ježiša ukrižovali. ✓
2. Bola to bývalá prostitútka. X
3. Ježiš z nej vyhnal 7 démonov. ✓
4. Pochádza z mesta Magdala. ✓
5. Bola Ježišova učeníčka. ✓
6. Bola do Ježiša zamilovaná.  Nevieme (ak je táto otázka príliš kontroverzná, nemusíte ju vôbec dávať)
7. Umyla Ježišovi nohy svojimi slzami a utrela ich svojimi vlasmi.  X
8. Bola vydatá.  X
9. Jej bratom bol apoštol Ján.  X
10. Stretla Ježiša po tom, čo vstal z mŕtvych. ✓

(kvíz môže byť formou kahoot.it alebo iba prezentácia. Môžete dať víťazovi aj odmenu. Môžete aj zmeniť akúkoľvek otázku)

Mária Magdaléna stretla Ježiša v nedeľu ráno, hneď po Jeho zmŕtvychvstaní.
Poďme si teraz vypočuť jej príbeh. 

(Peter s Jánom odišli.
Mária Magdaléna zostala pred hrobom sama a slzy jej pomaly stekali po lícach. Nikto ju nikdy tak nepočul a nevidel ako On. Priniesol jej nádej a zmysel. A teraz sa všetko skončilo. Je preč, nezostalo ani len Jeho telo.
Srdce mala ako vo zveráku a posledné dni málo spala, preto keď podišla bližšie k hrobu a vo vnútri zbadala dvoch anjelov, na chvíľu zavrela oči a potom párkrát zaklipkala. No stále tam boli.
A ešte na ňu aj jasne prehovorili: „Prečo plačeš?“
Bez väčšej logiky za úprimne spýtala: „Neviete, kam mi Ho vzali?“
Obzerala sa okolo seba, či nezbadá ešte niekoho, kto by jej potvrdil, že ich vidí tiež. A ba, zrazu za sebou uvidela stáť ďalšieho Muža. Pomyslela si, že by to mohol byť záhradník a tak sa ho spýtala, rovnako ako tých dvoch v hrobe: „Nevieš, kde je? Ak si Ho zobral, len mi povedz kam a ja prinesiem Jeho telo nazad.“
Znova jej po lícach nekontrolovateľne tiekli slzy a zdalo sa, že Muža to dojalo.
Potichu povedal: „Mária.“
Mária Magdaléna zdvihla zrak a zrazu stratila reč. Pozerala naňho, slzy sa jej kotúľali po lícach ďalej, ale beznádej vystriedal úžas. Bezbrehé šťastie.
„Majster,“ zašepkala ona.
„Mária, mám celkom naponáhlo, o nejaký čas sa vrátim k Otcovi. Mohla by si sa vrátiť k bratom a povedať im, čo si tu videla? Že si ma videla?“
Mária prikývla a už po druhýkrát utekala tou istou cestou k domu, kde bol Peter s Jánom a ostatnými.
Na zákrute sa zastavila, aby sa nadýchla. Po celých dňoch sa jej prvýkrát podarilo naozaj sa zhlboka nadýchnuť.)

Možno sa ti na Máriinom príbehu nezdá nič zvláštne. Je to preto, lebo sa na neho pozeráš očami 21.storočia. No, ak by sme počúvali tento príbeh v tom čase kedy sa udial, niekoľko vecí by sa nám zdalo veľmi zvláštnych.

1. Spoznala ho, až keď ju oslovil menom, v jazyku, ktorý jej bol najbližší.. Dovtedy si myslela, že je to záhradník. V našej Biblii je tento príbeh po slovensky, preto si nevieme rýchlo všimnúť, že v origináli sa odohráva v dvoch jazykoch. Väčšina príbehu je v gréčtine. Avšak v momente, keď Ježiš oslovuje Máriu, používa hebrejčinu.
Ježiš ju pozná a prihovára sa jej tak, aby Ho spoznala aj ona.

To isté robí Ježiš pre teba. Odkedy si sa narodil, Ježiš hľadá spôsoby, ako sa ti prihovoriť tak, aby si ho spoznal.  Volá ťa tvojím menom. Zápasí o teba a rozumie ti.

2. Ďalšia vec, ktorá by nám mohla ujsť pri počúvaní tohto príbehu. Mária bola žena. To stačilo na to, aby jej svedectvo nemalo žiadnu hodnotu. Okrem toho mala pochybnú minulosť - istý čas bola posadnutá démonmi. O to nespoľahlivejšia, čo sa týka zvestovania nejakej prevratnej udalosti.  A Ježiš hovorí práve jej, aby išla a zvestovala bratom, čo videla? Nie Petrovi a Jánovi, ktorí tiež prišli k hrobu a našli ho prázdny. Ale jej. Ježiš búra všetky spoločenské a kultúrne konvencie. Nehľadí na jej minulosť, predsudky, na to, čo si ostatní myslia o tebe, na spoločenský kredit. 

To isté robí Ježiš pre teba. Nezáleží na tom, čo si o tebe myslia ostatní. Či ťa berú, či ti veria, či sa z teba smejú… On ti dáva novú hodnotu a identitu.


3. Posledná vec, ktorú si môžeme všimnúť v Máriinom príbehu je, že Ježiš jej dáva úlohu. Má zvestovať ďalej príbeh vzkriesenia. Keď ťa Ježiš pozýva do života s Ním, má pre teba jedinečnú úlohu vo svojom príbehu. Tvoj život má zámer a cieľ. Stávame sa súčasťou niečoho väčšieho ako my sami. Našou úlohou, tak isto ako Máriinou je byť svedkami Ježišovho vzkriesenia.

Keď Mária Magdaléna stretla vzkrieseného Ježiša, zostala bez slov (beyond words). To ako nás hľadá. Ako nám dáva hodnotu a má pre nás miesto v príbehu je nad naše chápanie a nad naše slová (beyond words). Aj keď budeme Ježiša spoznávať stále viac a viac, zistíme, že on je jednoducho BEYOND. Viac ako slová, sny, zlyhania, smrť,... Viac ako čokoľvek.

Rád by som teraz pozval Tibora, ktorý nám povie viac o tom, ako to vyzeralo v jeho živote.
Svedectvo (o niektorom z troch bodov - ako ťa Ježiš oslovil tvojim menom, ako ťa povolal napriek tomu, čo si o tebe myslia ľudia, ako sa stávaš súčasťou Jeho príbehu) Ak má rečník nejaký osobný príbeh, môže ho povedať pri tom bode, kde sa hodí. Alebo môže byť za každým bodom jedno svedectvo - keďže téma nie je dlhá.)

EXTRA
“Beyond control” Philip

Ak by si si mohol vybrať 3 veci, nad ktorými by si mohol mať neobmedzenú kontrolu, čo by to bolo? A prečo? (Daj študentom čas na rozmyslenie a nechaj ich nech to povedia aj nahlas)
Pre mňa by to bolo asi počasie, peniaze, zdravie… Lebo… (uveď svoje príklady a skús aj vysvetliť prečo)

Moja druhá otázka by bola, vymenuj 3 veci, nad ktorými máš neobmedzenú kontrolu už teraz (opäť môžeš nechať odpovedať ľudí z publika)
Pravda je však taká, že v skutočnosti nemáš ani ty, ani ja úplnú kontrolu nad ničím. Ani nad tým, či ráno vstaneš. Ani nad tým, či budeš mať zajtra, čo jesť… V sekunde sa môže prihodiť niečo, čo ti vezme z rúk akúkoľvek kontrolu.

Môže to znieť beznádejne, fatalisticky - nič nemám pod kontrolou, načo sa snažiť. Alebo si môžeš povedať druhý extrém… že sa budeš snažiť mať pod kontrolou maximum vecí, ktoré dokážeš ovplyvniť.
Prvý postoj ťa bude viesť z bezcieľnosti a apatii, kým druhý k stresu a napätiu.
Existuje však aj lepšia cesta. Vypočujme si príbeh ďalšieho človeka z Ježišovej partie o tom, ako sa on popasoval s týmto problémom.
(Filip sa každú chvíľu znepokojene obzeral za seba. Na jednej strane videl krásnu ligotavú hladinu jazera, no na druhej strane mal pocit, že za ich malou skupinkou kráča stále viac a viac ľudí.
Neprekvapovalo ho to, pretože mnohí videli, ako Ježiš vyliečil stratené prípady a urobil veľa zázrakov. A prial to tým ľuďom – zažiť Ježiša. Ale, pomyslel si lapajúc dych, keď šliapali do kopca, čo s nimi bude večer? A zajtra? Majú nejaký plán, kde budú spať, čo budú jesť? Veď ich musia byť celé tisíce a to ani neratám ženy a kopec malých detí.
Ježiš zastal a davy sa hrnuli stále bližšie.
„Filip, máš nejaký nápad, kde by sme nakúpili jedlo pre všetkých?“
Na jednej strane Filipa potešilo, že Ježiša to trápi tiež, na druhej strane, žartuje? Mali dvesto denárov, to nestačí ani na… to jednoducho nestačí.
Skutočne ho to trápilo a znepokojoval ho jeho vnútorný pocit, že Ježiš sa na celej tejto situácii aj trochu zabáva.
V tom prišiel Ondrej s absolútne nepostačujúcim riešením: „Jeden chlapček tu má asi päť jačmenných chlebov a dve malé ryby,“ a potom dodal: „Ale to nebude stačiť...“
Ježiš sa pokojne usmial: „Usaďte ich okolo mňa.“
Filip a Ondrej pobehovali pomedzi ľudí, snažili sa do diaľky kričať, aby si 5000 ľudí posadalo. Keď sa vracali naspäť, videli, že ľudia si podávajú chleby a ryby...jeden bochník...dva...tri...päť...sedem...trinásť...dvadsaťdva...
„Čo...“ začal Filip a v tom vpredu videl Ježiša, ako niečo hovorí a láme chleby a ryby, ktorých je stále viac a viac... Kam len Filip dovidel, všetci spokojne jedli. Sám si odlomil z chleba a začudovane naň pozeral. Asi by ho také veci už nemali prekvapovať, ale márnosť šedivá, 5000 ľudí? 5 chlebov?
Jeho viera rástla a nebol jediný.
 
Pozn: len omrviniek, ktoré po tejto párty zozberali bolo 12 plných košov. 

Filip sa ocitol v situácii, kedy zistil, že udalosti sú “beyond his control”. A urobil najlepšiu možnú vec - išiel za Ježišom.
Počas 5 večera sme hovorili o tom, že Ježiš ma kontrolu nad smrťou a vďaka Nemu máme večný život. Niekedy však zabúdame na to, že Ježiš má pod kontrolou aj veci, ktoré sa dejú tu na zemi v našich životoch.
On má moc urobiť čokoľvek. (vizuál - žezlo)
A má právo urobiť čokoľvek. (vizuál - koruna)

Ak sme prijali Krista do nášho života, máme istotu, že aj keď my nemáme veci pod kontrolou, On má. A zároveň mu dôverujeme, že keď sa nám stane čokoľvek, on to má pod kontrolou.

Svedectvo (kľudne môže byť krátke svedectvo rečníka (alebo aj niekoho iného) o tom, ako Pán Boh urobil niečo neočakávané a zároveň svedectvo o tom, ako som nedostal to, čo som chcel, ale vedel som, že Pán Boh to má pod kontrolou - napr. Ako nam Covid pomohol uvedomiť si, že nemáme veci pod kontrolou). 

Keď dáme náš život Ježišovi, neznamená to, že sa nám budú diať iba dobré veci. No, máme istotu, že nech sa deje čokoľvek, on je pri nás. Ako povedal Tim Tebow:
[bookmark: _1fob9te]“I don't know what my future holds, but I do know who holds my future.” (Neviem, čo budúcnosť prinesie, ale viem, kto ju má v rukách)
[bookmark: _3znysh7]
[bookmark: _2et92p0]A aký teda má byť náš postoj?
[bookmark: _tyjcwt]Taký ako bol Filipov. Viera a poslušnosť. (vizuál: šatka na oči a slúchadlá do uší - aj vysvetliť. Viera znamená, že aj v chvíľach, kedy nevidíme na krok, dôverujeme Pánu Bohu, že On áno. A poslušnosť znamená, že hlas ktorý počúvame je Jeho. Nie ten hluk zvonka.) Filip, aj ostatní učeníci, verili, že Ježiš sa postará a urobili presne to, čo mu povedal.
[bookmark: _3dy6vkm]Vždy, keď sa nachádzame v situáciach, ktoré sú mimo našu kontrolu, máme mať vieru, že Pán Boh sa postará a máme urobiť krok poslušnosti, ku ktorému nás volá. 
[bookmark: _1t3h5sf]A viete, kde naša viera a poslušnosť môžu najviac porásť? V spoločenstve. Pri čítaní Biblie a pri modlitbe. Vtedy, keď spoznávame Ježiša viac a trávime s Ním čas.
[bookmark: _4d34og8]Ježiš nás zachránil nielen pre večnosť, ale aby sme už tu na zemi budovali vzťah s Ním. On nás chce nasýtiť tak, ako nasýtil vtedy ten obrovský zástup. Nežiada od nás, aby sme mali všetko pod kontrolou a stali sa perfektnými kresťanmi, ale volá nás k tomu, aby sme sa učili mu dôverovať a poslúchať Ho. Lebo byť uprostred Jeho vôle je to najlepšie a najbezpečnejšie miesto.
